**เอกสารประกอบวาระการประชุมคณะกรมการจังหวัดและหัวหน้าส่วนราชการ**

เอกสารหมายเลข................

**ประจำเดือนกรกฎาคม 2560**

**หน่วยงาน สำนักงานพัฒนาชุมชนจังหวัดอ่างทอง**

**\*\*\*\*\*\*\*\*\*\*\*\*\*\*\*\*\*\*\*\*\*\*\*\***

**เรื่อง การประดิษฐ์ดอกไม้จันทน์พระราชทาน เพื่อใช้ในงานพระราชพิธีถวายพระเพลิงพระบรมศพ   
 พระบาทสมเด็จพระปรมินทรมหาภูมิพลอดุลยเดช**

ด้วยกระทรวงมหาดไทย แจ้งให้จังหวัดอ่างทองดำเนินการจัดทำดอกไม้จันทน์สำหรับประชาชน และดอกไม้จันทน์ที่เป็นตัวแทนของจังหวัดและอำเภอ เพื่อใช้ในงานพระราชพิธีถวายพระเพลิงพระบรมศพ พระบาทสมเด็จพระปรมินทรมหาภูมิพลอดุลยเดช ในวันที่ 26 ตุลาคม 2560 โดยจังหวัดอ่างทอง ได้ดำเนินการ ดังนี้

1. กำหนดเป้าหมายการจัดทำดอกไม้จ้นทน์ จำนวน 280,000 ดอก เท่ากับจำนวนประชากรตามทะเบียนราษฎร์ และได้กระจายเป้าหมายให้กับส่วนราชการ หน่วยงาน ภาคเอกชน กลุ่มองค์กร ร่วมดำเนินการฯ
2. ฝึกอบรมให้กับจิตอาสาและผู้สนใจ ตามโครงการจิตอาสาประดิษฐ์ดอกไม้จันทน์พระราชทาน โดยจังหวัดจัดฝึกอบรมโครงการจิตอาสาฯ ให้กับหน่วยงานและภาคส่วนต่างๆ จำนวน 76 หน่วยงาน ในวันที่ 8 มิถุนายน 2560 ณ หอประชุมอำเภอเมืองอ่างทอง จังหวัดอ่างทอง เพื่อถ่ายทอดความรู้และขยายผลการประดิษฐ์ดอกไม้จันทน์ให้กับบุคลากรและผู้สนใจทั่วไป
3. สนับสนุนวัสดุสำหรับประดิษฐ์ดอกไม้จันทน์ให้กับกลุ่มเป้าหมายที่ร่วมดำเนินการฯ ได้แก่ กระดาษทำหนวดจันทน์ กลีบดอก กะเปาะดอก และเกสร
4. จังหวัดอ่างทอง ร่วมกับวิทยาลัยเทคนิคอ่างทอง ประดิษฐ์เครื่องอัดกลีบดอกไม้จันทน์ 2 รูปแบบคือ แบบมือกด และเท้าเหยียบ ให้กับอำเภอและหน่วยงานสำหรับใช้อัดกลีบวัสดุดอกไม้จันทน์
5. จังหวัดอ่างทอง ขยายผลการดำเนินโครงการจิตอาสาประดิษฐ์ดอกไม้จันทน์พระราชทาน โดยระดับจังหวัด ดำเนินการ ณ ลานอเนกประสงค์ ชั้นล่าง ศาลากลางจังหวัดอ่างทอง และอำเภอดำเนินการ ณ ที่ว่าการอำเภอทุกแห่ง หรือองค์การบริหารส่วนตำบล ฯลฯ

ผลการดำเนินงานการจัดทำดอกไม้จันทน์ ณ วันที่ 25 กรกฎาคม 2560

|  |  |  |  |
| --- | --- | --- | --- |
| ที่ | หน่วยงาน | เป้าหมายรวม | ผลการดำเนินงาน |
| (ดอก) | (ดอก) |
| 1 | จังหวัดอ่างทองและอำเภอเมืองอ่างทอง | 70,000 | 24,250 |
| 2 | อำเภอไชโย | 22,000 | 6,800 |
| 3 | อำเภอป่าโมก | 25,000 | 20,000 |
| 4 | อำเภอโพธิ์ทอง | 50,000 | 16,500 |
| 5 | อำเภอแสวงหา | 30,000 | 18,000 |
| 6 | อำเภอวิเศษชัยชาญ | 63,000 | 15,000 |
| 7 | อำเภอสามโก้ | 20,000 | 8,199 |
|  | **จังหวัดอ่างทอง** | **280,000** | **108,749** |